cyanic-selkie/wikianc huggingface dataset:
அங்கோர் வாட்
இன்றைய அங்கோர் வாட்
2004 மற்றும் 2005ல், கம்போடிய அரசாங்க புள்ளிவிவரங்களின் படி முறையே, 561,000 மற்றும் 677,000 வெளிநாட்டுப் பார்வையாளர்கள் இரண்டு ஆண்டுகளாக கம்போடியாவுக்கு வருகை புரிந்துள்ளனர் எனத் தெரிவிக்கப்படுகிறது. சுற்றுலா வர்த்தகம் இக்கோயிலைப் பாதுகாக்க பெரும் அளவில் உதவியது. ஆனால் அதிக அளவு பார்வையாளர்களின் வரவால் இக்கோயிலின் சுற்று வட்டாரம் மாசு பட்டுள்ளது குறிப்பிடத்தக்கது. எனவே இதைக் கட்டுப்படுத்த யுனெஸ்கோவும் அதன் சர்வதேச ஒருங்கிணைப்புக் குழுவும் சேர்ந்து அதனைப் பாதுகாக்க முடிவு கொண்டது.
மறுசீரமைப்பு மற்றும் பாதுகாப்பு.
[[உலக நினைவுச் சின்ன நிதி அங்கோர் வாட் பாதுகாப்பு தொடர்பான காணொளி |thumb]]
கம்போடியாவில் உள்ள பிற பழமையான கோயில்களைப் போலவே அங்கோர் வாட்டும்  தாவர வளர்ச்சி, பூஞ்சை, தரை இயக்கங்கள், போர் சேதம் மற்றும் திருட்டு ஆகியவற்றை ஏராளமாக சந்தித்துள்ளது. கம்போடியாவின் கோவில் இடிபாடுகளை மீதமுள்ள கோயில்களுடன் ஒப்பிடும்போது அங்கோர் வாட் கோயிலுக்கான  போர் சேதம் மிகவும் குறைவாகவே உள்ளது, மேலும் இதை மிகவும் கவனமாக புதுப்பிக்க வேண்டியதாகவும் உள்ளது.
thumb|left|வியட்நாமியப் போரின் போது அங்கோர் வாட்டின் மீது உண்டான துப்பாக்கிச் சூடு அடையாளங்கள்
நவீன காலத்திய அங்கோர் வாட் மறுசீரமைப்பும் பாதுகாப்பும், பிரான்சியக் கீழைத்திசை ஆய்வுக் கல்விக்கூடம் என்ற பிரான்சுநாட்டு அமைப்பு மேற்கொண்டது. இதற்கு முன்னர் 1908 ஆம் ஆண்டில் மேற்கொள்ளப்பட்ட நடவடிக்கைகள் முதன்மையாக தள ஆராய்ச்சியுடன் சம்பந்தப்பட்டிருந்தன. 1970களின் முற்பகுதி வரை அங்கோர் பகுதியில் மேற்கொள்ளப்பட்ட ஆராய்ச்சிகள் அதன் பாதுகாப்பு மற்றும் மறுசீரமைப்பு நடவடிக்கைகள் ஆகியவற்றுக்கு அங்கோர் வாட் பாதுகாப்பு மையம் பொறுப்பு வகித்தது. 1970களின் முற்பகுதிவரை புதுப்பித்தல் நடவடிக்கைகள் மேற்கொள்ளப்பட்டன. 1960களில் அங்கோர்வாட்டின் பெரும்பான்மையான புதுப்பிப்பு நடவடிக்கைகள் மேற்கொள்ளப்பட்டுள்ளன. கெமர் ரூச் ஆட்சிக்காலத்தில் இப்பணிகள் கைவிடப்பட்டன. அங்கோர்வாட் பாதுகாப்பு மையம் கலைக்கப்பட்டது. 1986-க்கும் 1992-க்கும் இடையில் இந்தியாவின் தொல்பொருள் ஆய்வு நிறுவனம் கோவில் மீது மறுசீரமைப்பு பணியை மேற்கொண்டது, அந்த நேரத்தில் கம்போடிய அரசாங்கத்தை பிரான்சு அங்கீகரிக்கவில்லை. தொடக்கக்கால பிரெஞ்சு மறுசீரமைப்பு முயற்சிகள் மற்றும் குறிப்பாக இந்தியா மேற்கொண்ட புதுப்பித்தல் வேலைகள் ஆகியவற்றைப் பற்றி விமர்சனங்கள் எழுப்பப்பட்டன, இப்பணிகளில் பயன்படுத்தப்பட்ட இரசாயனங்களும் சிமெண்ட்டும் கற்களின் மேற்பரப்பில் சேதத்தை ஏற்படுத்தியது என்ற ஐயம் இருப்பதாகக் கூறப்படுகிறது. .
1992 ஆம் ஆண்டில் கம்போடியாவின் மன்னர் நொரடோம் சீயனூக், உதவியால் அங்கோர் வாட் யுனெசுகோவின் உலகளாவிய அபாயநிலையில் உள்ள உலகளாவிய மரபுச்சின்னங்கள் பட்டியலில் இடம்பெற்றது. (2004 ஆம் ஆண்டில் நீக்கப்பட்டது)  அங்கோரை காப்பாற்றுவதற்காக சர்வதேச சமூகத்திற்கு யுனெசுகோ மூலம் முறையிடப்பட்டது. 1994 ஆம் ஆண்டில் அங்கோர் தளத்தை பாதுகாப்பதற்காக ஒரு மண்டலம் அமைக்கப்பட்டது. அங்கோர் மற்றும் சீயெம் ரீப் பகுதிகளின் பாதுகாப்பு மற்றும் மேலாண்மை ஆணையம அப்சரா என்ற பெயரில் 1995 ஆம் ஆண்டு நிறுவப்பட்டது. கம்போடிய பாரம்பரியத்தைப் பாதுகாப்பதற்கான சட்டமும் 1996இல் உருவாக்கப்பட்டது. பிரான்சு, சப்பான் மற்றும் சீனா போன்ற பல நாடுகள் தற்போது பலவகையான அங்கோர் வாட் பாதுகாப்பு திட்டங்களில் ஈடுபட்டுள்ளன.
நபில் சமது
நபில் சமது (Nabil Samad), பிறப்பு: அக்டோபர் 9 1986, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 49, ஏ-தர போட்டிகள் 41 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள்
ஆறாட்டுப்புழை ஊராட்சி
ஆறாட்டுப்புழை ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ளது. இது கார்த்திகப்பள்ளி வட்டத்திலுள்ள முதுகுளம் மண்டலத்திற்கு உட்பட்டது. இந்த ஊராட்சி 22.70 சதுரகிலோமீட்டர் பரப்பளவில் அமைந்துள்ளது.
அரசியல்
இந்த ஊராட்சி ஹரிப்பாடு சட்டமன்றத் தொகுதிக்கும், ஆலப்புழை மக்களவைத் தொகுதிக்கும் உட்பட்டது.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
கொடைக்கானல் பண்பலை வானொலி நிலையம்
தமிழ்நாட்டில் திண்டுக்கல் மாவட்டத்திலுள்ள கொடைக்கானல் மலைப்பகுதியில் அகில இந்திய வானொலி நிலையத்தால் அமைக்கப்பட்டுள்ள வானொலி நிலையம் கொடைக்கானல் பண்பலை வானொலி நிலையம் ஆகும். இது “கோடை பண்பலை வானொலி நிலையம்” என்ற பெயரிலும் அழைக்கப்படுகிறது. இந்த வானொலி நிலையம் மூலம் காலை 4.55 மணி முதல் இரவு 12.00 மணி வரை பல்வேறு பொழுதுபோக்கு பாடல்கள், நிகழ்ச்சிகள் ஒலிபரப்பு செய்யப்படுகின்றன. இதன் நிகழ்ச்சிகளில் பெரும்பாலானவை நேயர்களுடன் தொடர்புடைய நிகழ்ச்சிகளாக இருக்கின்றன. இவ்வானொலியில் தொலைபேசி, குறுந்தகவல், கடிதங்கள் வழியாகவும் நேயர்கள் விரும்பிக் கேட்கும் பாடல்கள் நிகழ்ச்சிக்கேற்றவாறு ஒலிபரப்பப்படுகின்றன. இந்த வானொலி நிலையத்தின் ஒலிபரப்புகள் தமிழ்நாட்டில் 24 மாவட்டங்களிலும், கேரளாவில் ஒரு சில மாவட்டங்களிலும் சென்றடைகிறது. இதனால் இந்த வானொலிக்கு அதிக அளவில் நேயர்கள் இருக்கின்றனர். 2000 ஆம் துவங்கப்பட்ட இது 19 பண்பலை நிலையங்களுக்கு ஒலிபரப்பு சேவையை வழங்குகிறது.
மேற்கோள்கள்
பகுப்பு:கொடைக்கானல் பகுப்பு:இந்தியத் தமிழ் வானொலிகள்
சௌரவ் கங்குலி
சௌரவ் சந்திதாஸ் கங்குலி (Sourav Chandidas Ganguly; ; பிறப்பு: சூலை 8, 1972) தாதா என அன்பாக அழைக்கப்படுகிறார். அதற்கு வங்காள மொழியில் மூத்த சகோதரர் என்பது அர்த்தமாகும். இவர் இந்தியத் துடுப்பாட்ட அணியின் முன்னாள் வீரரும் அணித்தலைவரும் ஆவார். தற்போது இவர் வங்காளத் துடுப்பாட்ட அவையின் தலைவராக உள்ளார். சர்வதேச துடுப்பாட்ட அரங்கில் மிகச் சிறந்த அணித் தலைவராகவும் மட்டையாளராகவும் விளங்கினார்.வலது புறங்களில் பந்துகளை அடிப்பதில் சிறந்தவர் எனவே இவர் காட் ஆஃப் தெ ஆஃப் சைட் (வலது புறத்தின் கடவுள்) என அழைக்கப்படுகிறார்.
இந்தியன் பிரீமியர் லீக் போட்டிகளை நிர்வகிக்கும் நான்கு பேர்கொண்ட குழுவில் ஒவராகத் திகழ்கிறார்.இவர் உச்ச நீதிமன்றத்தினால் சனவரி 2016 இல் நியமனம் செய்யப்பட்டார். இந்தியன் பிரீமியர் லீக்கின் தொழில்நுட்பக் குழுவின் உறுப்பினராகவும் உள்ளார்.
சௌரவ் கங்குலி, இவரின் மூத்த சகோதரர் சினேஹாசிஷால் துடுப்பாட்ட உலகத்திற்கு அறிமுகம் செய்துவைக்கப்பட்டார். நவீன துடுப்பாட்ட வரலாற்றில் இந்தியாவின் மிகச் சிறந்த அணித் தலைவராகக் கருதப்படுகிறார். அனைத்துக் காலத்திற்குமான ஒருநாள் பன்னாட்டுத் துடுப்பாட்டத்தின் சிறந்த வீரர்களுள் ஒருவராகத் திகழ்கிறார். இவரின் பள்ளிக்கூட துடுப்பாட்ட அணி மற்றும் மாநிலத் துடுப்பாட்ட அணிகளிலும் விளையாடியுள்ளார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் எடுத்தவர்கள் பட்டியலில் தற்போது எட்டாம் இடத்திலும், 10,000 ஓட்டங்களுக்கு மேல் எடுத்தவர்கள் பட்டியலில் சச்சின் டெண்டுல்கர், இன்சமாம் உல் ஹக் ஆகியோருக்கு அடுத்தபடியாக மூன்றாவது இடத்திலும் உள்ளார். விசுடன் துடுப்பாட்டாளர்களின் நாட்குறிப்பு 2002 ஆம் ஆண்டில் அளித்த தரவரிசையில் விவியன் ரிச்சர்ட்ஸ், சச்சின் டெண்டுல்கர்,பிறயன் லாறா,டீன் ஜோன்ஸ் மற்றும் மைக்கேல் பெவன் ஆகியோருக்கு அடுத்தபடியாக ஆறாவது இடத்தில் இவரின் பெயரை அறிவித்தது.
சான்றுகள்
பகுப்பு:இந்தியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:வங்காள மக்கள் பகுப்பு:லன்காசையர் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள்
பட்டதாரி ஆசிரியர்
பல்கலைக்கழகம் வழங்கும் ஏதாவது ஒரு பாடத்தில் இளங்கலை அல்லது இளம் அறிவியலில் பட்டம் பெற்று அதன் பின்பு கல்வியியல் கல்வியில் இளங்கலைப் பட்டம் பெற்றவர்கள் தமிழ்நாட்டிலுள்ள உயர்நிலைப்பள்ளி மற்றும் மேல்நிலைப்பள்ளிகளில் ஆறு முதல் பத்தாம் வகுப்பு வரை அவர்கள் பயிற்சி பெற்ற பட்டப்படிப்புகளுக்கு ஏற்ற பாடங்களுக்கு ஆசிரியர்களாக நியமிக்கப்படுகின்றனர். இவர்கள் பட்டதாரி ஆசிரியர் என்று அழைக்கப்படுகின்றனர். சில நடுநிலைப்பள்ளிகளிலும் குறைந்த அளவில் பட்டதாரி ஆசிரியர்கள் நியமிக்கப்படுகின்றனர்.
பகுப்பு:கல்வி
அடையாறு ஆலமரம்
அடையாறு ஆலமரம் (ஆங்கிலம்:Adayar Banyan Tree) என அழைக்கப்படுவது சென்னை அடையாரில் அமைந்துள்ள ஆலமரம் ஆகும். இது சுமார் 450 ஆண்டுகள் பழமை வாய்ந்தது.
அடையாரில் இருந்து பெசன்ட் நகர் போகும் வழியில் மற்றும் திரு. வி. க. பாலத்திற்கு அருகே இம்மரம் அமைந்துள்ளது. இம்மரம் அடையார் தியோசபிகல் சொசைட்டியின் வளாகத்தினுள் உள்ள தோட்டத்தினுள் அமைந்துள்ளது. இம்மரத்தின் விழுதுகள் சுமார் 63 ஆயிரம் சதுர அடி அளவில் பரந்து விரிந்துள்ளது. இம்மரத்தின் மொத்தப் பரப்பளவு 59,500 சதுர அடி.
1989 ஆம் வருடத்தின் புயல் காற்றில் பாதிக்கப்பட்ட போதும் இம்மரம் அதியத்தக்க விதத்தில் அழிபடாமல் தப்பியது.
பார்வை நேரம்
மேலும் இயற்கை எழில்மிகு வகையில் அமைந்துள்ள மரம், செடி, கொடி வகைகளையும், பறவைகளையும் காலை 8.30 மணி முதல் பத்து மணி வரையிலும், மதியம் இரண்டு மணி முதல் நான்கு மணி வரையிலும் பொதுமக்கள் இலவசமாக கண்டுகளிக்கலாம்.
வெளி இணைப்புக்கள்
சென்னை அடையாறு ஆலமரம்
பகுப்பு:சென்னை பகுப்பு:இந்தியாவில் உள்ள தனிப்பட்ட மரங்கள்
ஃபெரைட் (காந்தம்)
ஃபெரைட்டுகள் (Ferrites) என்பவை ரசாயன சேர்மங்கள், தங்களுடைய முதன்மை பாகங்களாக இரும்பு(III)ஆக்ஸைட் Fe2O3 உடன் பீங்கானைக் கொண்டிருப்பவை. இவற்றில் பலவும் காந்த மூலப்பொருட்கள் என்பதோடு இவை மின்மாற்றிகள் மற்றும் பல்வேறு மற்ற உயர் தொழில்நுட்ப பயன்பாடுகளில் பயன்படுத்தப்படும் நிரந்தர காந்தங்களும் ஃபெரைட் கருக்களும் ஆகும்.
பல ஃபெரைட்டுகளும் AB2O4 என்ற சூத்திரத்தோடு தண்டுக்களாக இருக்கின்றன, A மற்றும் B என்பவை வழக்கமாக இரும்பை உள்ளிட்டிருக்கும் பல்வேறு உலோக எதிரயனிகளைக் குறிக்கின்றன. ஸ்பைனல் ஃபெரைட்டுகள் வழக்கமாக எதிர்மாறான ஸ்பைனல் கட்டமைப்பாக இருக்கின்ற A எதிரயனிகள் நான்முக துளைகளின் எட்டில் ஒரு பாகத்தை ஆக்கிரமித்துக்கொள்ள B எதிரயனிகள் எண்முக துளைகளின் பாதியை ஆக்கிரமித்துக்கொள்வதோடு கனச்சதுர இறுக்கமாக மூடப்பட்ட (எஃப்சிசி) ஆக்ஸைடுகளைக் (O2−) கொண்டிருக்கும் துகள் கருக்களாக இருக்கின்றன.
"ZnFe" எனப்படும் காந்த மூலப்பொருளானது Fe3+ எண்முக தளங்களையும் நான்முகத் தளங்களில் பாதியையும் ஆக்கிரமித்துக்கொள்வதோடு ZnFe2O4 என்ற சூத்திரத்தைக் கொண்டதாக இருக்கிறது. இந்த தண்டில் மீதமுள்ள நான்முக தளங்கள் Zn2+ ஆல் ஆக்கிரமிக்கப்பட்டிருக்கின்றன.
சில ஃபெரைட்டுகள் அறுங்கோண துகள் கட்டமைப்பைக் கொண்டிருக்கின்றன, உதாரணத்திற்கு பேரியம் ஃபெரைட் BaO:6Fe2O3 அல்லது BaFe12O19.
உடைமைப்பொருள்கள்
ஃபெரைட்டுகள் வழக்கமாக ஹெமாடேட் (Fe2O3) அல்லது மேக்னடைட் (Fe3O4) மற்றும் பிற மூலப்பொருள்களின் ஆக்ஸைடுகள் போன்ற இரும்பு ஆக்ஸைடிலிருந்து பெறப்படும் தொடர்புறுத்தாத ஃபெரிகாந்த பீங்கான் சேர்மங்களாக இருக்கின்றன. பெரும்பாலான மற்ற பீங்கான்களைப் போன்று ஃபெரைட்டுகள் கெட்டியானவையும் எளிதில் உடையக்ககூடியதாகவும் இருக்கின்றன. காந்த உடைமைப்பொருள்கள் வகையில், ஃபெரைட்டுகள் எப்போதும் அவற்றின் காந்தவிசையின் அதிக அல்லது உயர் காந்த நீக்குதிறனுக்கு ஏற்ப முறையே "மென்மையானது" மற்றும் "கடினமானது" என்று வகைப்படுத்தப்படுகின்றன.
மென் ஃபெரைட்டுகள்
மின்மாற்றி அல்லது மின்காந்த கருக்களில் பயன்படுத்தப்படும் ஃபெரைட்டுகள் நிக்கல், துத்தநாகம், மற்றும்/அல்லது மாங்கனீசு சேர்மங்களைக் கொண்டவையாக இருக்கின்றன. அவை குறைவான காந்த நீக்குதிறனைக் கொண்டிருக்கின்றன என்பதோடு மென் ஃபெரைட்டுகள் என்று அழைக்கப்படுகின்றன. குறைவான காந்த நீக்குதிறன் என்றால் மூலப்பொருளின் காந்தமாக்கும் திறன் அதிக ஆற்றலை (பின்னிடைவு இழப்புகள்) சிதறடிக்காமல் திசையை சுலபமாக பின்திரும்பச் செய்யக்கூடியது, அதேசமயம் மூலப்பொருள் உயர் தடுப்புத்திறன் ஆற்றல் இழப்பின் மற்றொரு மூலமான மையக்கருவில் உள்ள சுழல் ஓட்டத்தை தடுக்கிறது. உயர் அலைவரிசைகளில் அவற்றின் ஒப்பீட்டுரீதியான குறைந்த இழப்புக்களின் காரணமாக அவை நிலைமாற்றி-முறைமை மின்சார அளிப்புகள் (எஸ்எம்பிஎஸ்) போன்ற பயன்பாடுகளில் ஆர்எஃப் மின்மாற்றிகள் மற்றும் மின்தூண்டிகளின் மையக்கருக்களில் பரவலான அளவிற்கு பயன்படுத்தப்படுகின்றன.
மிகப் பொதுவான மென் ஃபெரைட்டுகள் மாங்கனீஸ்-துத்தநாகம் (MnZn, MnaZn(1-a)Fe2O4 என்ற சூத்திரத்தோடு) மற்றும் நிக்கல்-துத்தநாகம் (NiZn, NiaZn(1-a)Fe2O4 என்ற சூத்திரத்தோடு) என்பவையாக இருக்கின்றன. NiZn ஃபெரைட்டுகள் MnZn ஃபெரைட்டுகளைக் காட்டிலும் உயர் தடுப்புத்திறனைக் காட்டுகின்றன, எனவே இவை 1 மெகாஹெர்ட்ஸிற்கும் அதிகமான அலைவரிசைகளுக்கு மிகவும் பொருத்தமானவையாக இருக்கின்றன. MnZn ஒப்பீட்டுரீதியில் உயர் புகுவிடுதன்மை மற்றும் செறிவூட்டல் தூண்டலைக் கொண்டதாக இருக்கிறது.
கடின ஃபெரைட்டுகள்
இதற்கு முரணாக, நிரந்தர ஃபெரைட் காந்தங்கள் கடின ஃபெரைட்டுகளால் உருவாக்கப்பட்டிருக்கின்றன, இவை காந்தமேற்றத்திற்குப் பின்னர் உயர் காந்த நீக்கு திறன் மற்றும் உயர் மீள்காந்தத் திறனைக் கொண்டிருக்கின்றன. இவை இரும்பு மற்றும் பேரியம் அல்லது ஸ்ட்ரோண்டியம் ஆக்ஸைடுகளால் உருவாக்கப்பட்டவையாக இருக்கின்றன. காந்தவிசையால் செறிவூட்டப்பெற்ற நிலையில் அவை காந்த இளக்கியை நன்றாக கடத்துகின்றன என்பதோடு உயர் காந்த புகுவிடுதன்மையைக் கொண்டிருக்கின்றன. இது இரும்பைக் காட்டிலும் வலுவான காந்தத் தளத்தை சேமிப்பதற்கான பீங்கான் காந்தங்களை இயலச்செய்கிறது. அவை மலிவானவை என்பதோடு குளிர்பதனப்பெட்டி காந்தங்கள் போன்ற வீட்டு உபயோகப் பொருட்களிலும் பரவலாக பயன்படுத்தப்படுகின்றன. அதிகபட்ச காந்தத் தளம் B ஏறக்குறைய 0.35 டெஸ்லா என்பதோடு காந்தத் தள வலிமை H  ஏறத்தாழ ஒரு மீட்டருக்கு 30 முதல் 160 கிலோஆம்பியர் சுற்றுக்கள் வரை இருக்கிறது (400 முதல் 2000 வரையிலான ஓர்ஸ்டெட்டுகள்). (ஹில் 2006)
தயாரிப்பு
சிறிய மற்றும் வடிவகணித வகையில் சுலபமான வடிவங்கள் உலர் அழுத்தலின் மூலம் உருவாக்கப்படலாம். இருப்பினும், இதுபோன்ற நிகழ்முறையில் சிறிய துகள்கள் தடிப்புறலாம் என்பதோடு ஈர அழுத்தல் நிகழ்முறையோடு ஒப்பிடுகையில் மோசமான காந்த உடைமைப்பொருளுக்கு காரணமாக அமையலாம். மீண்டும் அரைக்காமல் நேரடியாக சுண்ணமாக்கம் மற்றும் வெப்பப்படுத்தல் சாத்தியமே என்றாலும் இது மோசமான காந்த உடைமைப்பொருளுக்கு இட்டுச்செல்லும்.
மின்காந்தங்கள் முன்-வெப்பப்படுத்தப்பட்டவை என்பதோடு (முன்-எதிர்வினை), அரைக்கப்பட்டு அழுத்தப்பட்டவை. இருப்பினும், வெப்பப்படுத்தல் ஒரு குறிப்பிட்ட சூழலில் செய்யப்படுகிறது, உதாரணத்திற்கு ஆக்ஸிஜன் பற்றாக்குறை உள்ளவிடத்தில். ரசாயனக் கலப்பு மற்றும் குறிப்பாக கட்டமைப்பானது முன்பொருள் மற்றும் வெப்பப்படுத்தப்பட்ட தயாரிப்பு ஆகியவற்றிற்கு இடையில் வலுவாக வேறுபடுகிறது.
வெப்பப்படுத்தலின்போது உலையில் தயாரிப்பின் வலுவான குவிவிற்கு உதவவும், பாகங்கள் ஒன்றோடொன்று ஒட்டிக்கொள்வதைத் தடுக்கவும் பல தயாரிப்பாளர்களும் பீங்கான் துகள் பிரிப்புத் தாள்களைப் பயன்படுத்தி பாண்டங்களைப் பிரிக்கின்றனர். இந்தத் தாள்கள் அலுமினியா, சிர்கோனியா மற்றும் மாக்னீசியா போன்ற பல்வேறு மூலப்பொருள்களில் கிடைக்கின்றன. இவை நேர்த்தியான ஊடகம் மற்றும் செப்பமுறாத துகள் வடிவங்களில் கிடைக்கின்றன. இந்த மூலப்பொருள் மற்றும் துகள் அளவை வெப்பப்படுத்தப்படும் பாண்டத்தோடு ஒப்பிடுவதன் மூலம் மேற்புற சேதம் மற்றும் தூய்மைக்கேடு ஆகியவை உலையின் சுமையை அதிகரிக்கையில் குறைக்கப்படுகின்றன.
பயன்கள்
முந்தைய கணிப்பொறி நினைவகங்கள் மையக்கரு நினைவகத்தின் வரிசைகளுக்குள்ளாக ஒன்றுசேர்க்கப்படும் கடின ஃபெரைட் கருக்களின் மீதமுள்ள காந்தத் தளங்களில் தரவை சேமிக்கின்றன. ஃபெரைட் துகள்கள் காந்தப் பதிவு நாடாக்களின் பூச்சுக்களில் பயன்படுத்தப்படுகின்றன. இதுபோன்ற ஒருவகை மூலப்பொருள் இரும்பு (III) ஆக்ஸைட்.
ஃபெரைட் துகள்கள் ரேடார்-உணர் மூலப்பொருள்களின் பாகங்களாகவோ அல்லது மேல்பூச்சுக்களாக ஸ்டெல்த் விமானங்களிலோ பயன்படுத்தப்படுகின்றன என்பதோடு மின்காந்த ஒத்தியல்பு அளவீடுகளுக்காக பயன்படுத்தப்படும் அறைகளில் செலவுமிக்க உறிஞ்சல் டைல்ஸ் வரிசைகளிலும் பயன்படுத்தப்படுகிறது.
ஒலிபெருக்கிகளில் இருப்பவை உள்ளிட்ட மிகவும் பொதுவான ரேடியோ காந்தங்கள் ஃபெரைட் காந்தங்களே. ஃபெரைட் காந்தங்கள் இந்தப் பயன்பாடுகளில் அலினிசோ காந்தங்களை பெருமளவிற்கு பதிலீடு செய்கின்றன.
ஆதாரங்கள்
பகுப்பு:பீங்கான் மூலப்பொருட்கள் பகுப்பு:காந்தங்களின் வகைகள் பகுப்பு:ஒலிபெருக்கிகள் பகுப்பு:பீங்கான் பொருட்கள் பகுப்பு:கூகுள் தமிழாக்கம்-வேதியியல்
ரௌதன்வாயல் ஊராட்சி
ராவுத்தன்வயல் ஊராட்சி (Ravuthanvayal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள சேதுபாவாசத்திரம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1127 ஆகும். இவர்களில் பெண்கள் 598 பேரும் ஆண்கள் 529 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்தியக் குடியரசுத் துணைத் தலைவர்
இந்தியக் குடியரசுத் துணைத் தலைவர் - இந்தியாவின் இரண்டாவது மிக உயர் பதவிக்குரியதாகும், குடியரசுத் தலைவருக்கு அடுத்த நிலையில் வரும் பதவியாகும். துணைக்குடியரசுத்தலைவரே நாடாளுமன்றத்தின் மாநிலங்களவைத் தலைவராவார். எனினும் இவருக்கு மாநிலங்க‌ளவை ஓட்டெடுப்பில் ஓட்டளிக்கும் உரிமை இல்லை. ஏனெனில் இவர் மாநிலங்களவை உறுப்பினர் அல்லர். எனினும் ஓட்டுக்கள் சமநிலையில் இருக்கும் போது இவர் ஓட்டளிக்கலாம்.
இந்திய அரசியலமைப்புச் சட்டவிதி 63 ல் குறிப்பிட்டுள்ளபடி துணைக் குடியரசுத் தலைவர் நியமனம் செய்யப்படுகின்றார். குடியரசுத் தலைவருக்கு கோரப்படும் அனைத்துத் தகுதிகளும் இவருக்கும் கோரப்படும். இந்தியக் குடிமகனாக இருத்தல் அவசியம்.
குடியரசுத் தலைவர் எதிர்பாராத இறப்பின் நிமித்தம் அல்லது அவர் பதவிக்காலம் முடிவுற்ற நிலை அல்லது அவர் பணியிலிருந்து நீங்குதல் போன்ற காலங்களில் துணைக்குடியரசுத் தலைவரே குடியரசுத் தலைவர் பதவியில் மீண்டும் புதியக் குடியரசுத் தலைவர் தேர்ந்தெடுக்கும் வரையில் பதவி வகிப்பார்.
தேர்ந்தெடுக்கும் முறை
ஒவ்வொரு 5 ஆண்டிற்கு ஒரு முறை துணைக்குடியரசுத் தலைவர் பதவி முடிவுறும் சமயத்தில் நாடாளுமன்றத்தின் இரு அவைகளின் உறுப்பினர்களால்  தேர்ந்தெடுக்கப்படுகின்றார். ஆனால் மக்களவை மற்றும் மாநிலங்களவையின் நியமன உறுப்பினர்கள் வாக்களிக்க முடியாது.
இந்திய அரசியலமைப்பு சட்ட விதி 67 பி ன் படி நாடாளுமன்றத்தின் இரு அவைகளாலும்  அவருக்கு எதிரான தீர்மானத்தின் வாக்கெடுப்பில் (ஒட்டெடுப்பில்) வெற்றி பெற்றாலின்றி அவரை எவ்வகையிலும் நீக்கவியலாது.
ஊதியம்
துணைக்குடியரசுத் தலைவரின் ஊதியம் இந்திய அரசியலமைப்பில் வரையறுக்கப்படவில்லை. இருப்பினும் மாநிலங்களவைத் தலைவரின் அலுவல் நிலைக்காரணமாக அதற்கு நிகரான ஊதியம் வழங்கப்படுகின்றது.
இந்தியக் குடியரசுத் துணைத் தலைவர்கள்
முன்னாள் குடியரசுத் துணைத் தலைவர்கள்.
வெளிப்புற இணைப்புக்கள்
பகுப்பு:இந்திய அரசு பகுப்பு:இந்தியக் குடியரசுத் துணைத் தலைவர்கள் மாநிலங்களவைத் தலைவர்கள் மாநிலங்களவை
சூறாவளி மகாசென் (2013)
சூறாவளி நகர்ந்த பாதை
thumbnail|இடம்|மகாசென் சூறாவளி நகர்ந்த பாதை
வெளி இணைப்புகள்
பகுப்பு:சூறாவளிகள் பகுப்பு:தமிழ்நாட்டு வரலாறு (1947- தற்போதுவரை) பகுப்பு:தமிழகத்தில் பேரிடர்கள்
வி. ஜெயராமன்
வி ஜெயராமன் (V. Jayaraman) ஒரு இந்திய அரசியல்வாதி, உடுமலைப்பேட்டை தொகுதியில் இருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார், மற்றும் தமிழ்நாடு சட்டமன்றத்தின் முன்னாள் துணை சபாநாயகரும் ஆவார்.
முதலில் இவர் பொள்ளாச்சியிலிருந்து 2001 ல் சட்டப் பேரவைக்குத் தேர்ந்து எடுக்கப்பட்டார், மற்றும் உணவுத்துறை அமைச்சரானார். அவர், 2006 இல் பொள்ளாச்சி தொகுதியிலும், 2011 இல்  உடுமலைப்பேட்டை தொகுதியிலும் வெற்றி பெற்றார்.
மேற்கோள்கள்
பகுப்பு:வாழும் நபர்கள் பகுப்பு:திருப்பூர் மாவட்ட நபர்கள் பகுப்பு:தமிழக அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள்
எழுத்தூர் ஊராட்சி
எழுத்தூர் ஊராட்சி (Ezhuthur Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உழைக்கும் மக்களின் முற்போக்கு கட்சி
உழைக்கும் மக்களின் முற்போக்கு கட்சி (Progressive Party of Working People) என்பது சைப்பிரஸ் நாட்டிலுள்ள ஒரு பொதுவுடமை அரசியல் கட்சி ஆகும். இக்கட்சி கிரேக்க மொழியில் Ανορθωτικό Κόμμα Εργαζόμενου Λαού என அழைக்கப்படுகிறது. கிரேக்கப்பெயரின் முதலெழுத்துக்களைக்கொண்டு சுருக்கமாக AKEL என அழைக்கப்படுகிறது. இந்தக் கட்சி 1926-ம் ஆண்டு துவக்கப்பட்டது.
இந்தக் கட்சியின் பொதுச் செயலாளர் டிமிட்ரிஸ் கிரிஸ்டோஃபஸ் (ஆங்:Dimitris Christofias, கிரே: Δημήτρης Χριστόφιας) இருந்தார். இக்கட்சி ஹராவ்கி(Haravghi) என்ற இதழை வெளியிடுகிறது. இக்கட்சியின் இளையோர் அமைப்பு ஈடோன்(EDON) ஆகும்.
2006 நடைபெற்ற பாராளுமன்றத் தேர்தல்களில் இக்கட்சி 131 066 வாக்குகளைப் (31.1%, 18 இடங்கள்) பெற்றது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
மேற்கோள்கள்
பகுப்பு:சைப்பிரஸ் நாட்டின் அரசியல் கட்சிகள்
வ. ந. நவரத்தினம்
வல்லிபுரம் நல்லதம்பி நவரத்தினம் (V. N. Navaratnam, 5 சூன் 1929 - 29 சனவரி 1991) இலங்கையின் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார்.
அரசியலில்
நவரத்தினம் இலங்கைத் தமிழரசுக் கட்சியின் வேட்பாளராக சாவகச்சேரி தொகுதியில் 1956 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். மார்ச் 1960, சூலை 1960, 1965, 1970 தேர்தல்களிலும் தமிழரசுக் கட்சியில் போட்டியிட்டு வெற்றி பெற்றார். 1958 இனக்கலவரங்களை அடுத்து நவரத்தினம் உட்பட தமிழரசுக் கட்சித் தலைவர்கள் 1958 சூன் 4 ஆம் நாள் சிறையிலடைக்கப்பட்டனர். 1961 சத்தியாக்கிரகப் போராட்டத்தை நவரத்தினம் முன்னின்று நடத்தினார்.
1972 மே 14 இல் தமிழரசுக் கட்சி, அகில இலங்கைத் தமிழ்க் காங்கிரஸ், இலங்கை தொழிலாளர் காங்கிரஸ், ஈழத்தமிழர் ஒற்றுமை முன்னணி ஆகிய கட்சிகள் இணைந்து தமிழர் விடுதலைக் கூட்டணியை ஆரம்பித்தன. தமிழரசுக் கட்சித் தலைவர் செல்வநாயகம் 1972 அக்டோபரில் தனது நாடாளுமன்ற இருக்கையைத் துறந்ததை அடுத்து நவரத்தினம் நாடாளுமன்றத்தில் கட்சித் தலைவரானார். தமிழர் விடுதலைக் கூட்டணியின் பிரதித் தலைவர்களில் ஒருவராக நவரத்தினம் இருந்து செயல்பட்டார். 1976 மே 21 இல் துண்டுப் பிரசுரங்கள் விநியோகித்த போது நவரத்தினம் ஏனைய தமிழ்த் தலைவரக்ளுடன் சேர்த்து கைது செய்யப்பட்டார். செல்வநாயகம், பொன்னம்பலம் உட்படப் பல முன்னணி வழக்கறிஞர்கள் இவர்களது வழக்கை நடத்தில் 1977 பெப்ரவரி 10 இல் விடுதலை பெற்றுக் கொடுத்தனர்
1977 தேர்தலில் நவரத்தினம் தமிழர் விடுதலைக் கூட்டணியின் சார்பில் சாவகச்சேரி தொகுதியில் போட்டியிட்டு வெற்றி பெற்றார். தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், நவரத்தினம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
பிற்காலம்
கறுப்பு ஜூலை கலவரத்தின் பின்னர் புலம் பெயர்ந்து சிறிது காலம் ஐக்கிய இராச்சியத்தில் வசித்து வந்த நவரத்தினம், பின்னர் நிரந்தரமாக கனடாவுக்குப் புலம் பெயர்ந்தார். மூன்று நாடுகளிலும் வழக்கறிஞராகப் பணியாற்றினார். இவருக்கு சிறீ நமச்சிவாயா, சிறீ வல்லிபுரானந்தன், மைத்ரேயி, சிறீ சண்முகானந்தன் என நான்கு பிள்ளைகள் உள்ளனர். 1991 சனவரி 29 இல் கனடாவில் மாரடைப்பினால் காலமானார்.
மேற்கோள்கள்
பகுப்பு:1929 பிறப்புகள் பகுப்பு:1991 இறப்புகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கையின் 7வது நாடாளுமன்ற உறுப்பினர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:யாழ்ப்பாணம் மத்திய கல்லூரி பழைய மாணவர்கள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:கனேடியத் தமிழ் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள்
வில்லூர் ஊராட்சி
வில்லூர் ஊராட்சி (Villur Gram Panchayat), தமிழ்நாட்டின் மதுரை மாவட்டத்தில் உள்ள கள்ளிகுடி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4473 ஆகும். இவர்களில் பெண்கள் 2311 பேரும் ஆண்கள் 2162 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனேகாசாகி மின் நிலையம்
அனேகாசாகி மின் நிலையம் (Anegasaki Power Station) சப்பான் நாட்டின் சிபா நிர்வாக மாவட்டத்திலுள்ள இச்சிகாரா நகரத்தில் அமைந்துள்ள ஒரு பெரிய மின் நிலையமாகும். இந்த மின் நிலையம் 3,600 மெகாவாட் மின் திறன் உருவாக்கும் வசதியைக் கொண்டது. 600 மெகாவாட் என மதிப்பிடப்பட்ட ஆறு விசையாழிகளால் மின்சாரம் இங்கு உருவாக்கப்படுகிறது. இவை பின்வரும் வகையான எரிபொருள்களைப் பயன்படுத்துகின்றன.
மேற்கோள்கள்
பகுப்பு:சப்பான் பகுப்பு:சப்பானியக் கட்டிடக்கலை
அகமது பின் அலி விளையாட்டரங்கம்
அகமது பின் அலி விளையாட்டரங்கம் (Ahmad bin Ali Stadium) என்ற பல்நோக்கு விளையாட்டரங்கம் கத்தார் நாட்டின் அல்-ரய்யான் நகரத்தில் அமைந்துள்ளது. அல்-ரய்யான் விளையாட்டரங்கம் என்ற பெயரால் பிரபலமாக அறியப்படுகிறது. தற்போது கால்பந்து போட்டிகளுக்காக பயன்படுத்தப்படுகிறது. 2022 ஆம் ஆண்டு நடைபெறவுள்ள உலகக் கோப்பை கால்பந்து போட்டிகளை நடத்தவும் அகமது பின் அலி விளையாட்டரங்கம் தேர்ந்தெடுக்கப்பட்டுள்ளது. கத்தார் நாட்டின் அல்-ரய்யான் நகரிலுள்ள அல்-ரய்யான் விளையாட்டுக் கழகம் மற்றும் அல்-காரிதியாத் நகரிலுள்ள அல்-காரிதியாத் விளையாட்டுக் கழகம் ஆகியவற்றின் தாயகமாக இந்த அரங்கம் திகழ்கிறது. 1960 ஆம் ஆண்டு முதல் 1972 ஆம் ஆண்டு வரை கத்தாரின் அமீராக இருந்த அகமத் பின் அலி அல் தானியின் நினைவாக இந்த மைதானத்திற்கு அகமது பின் அலி விளையாட்டரங்கம் எனப் பெயரிடப்பட்டது. 2003 ஆம் ஆண்டில் கட்டப்பட்ட முன்னாள் அரங்கம், 21,282 பேர் அமரும் திறன் கொண்டதாகும். 2015 ஆம் ஆண்டில் இவ்வரங்கம் இடிக்கப்பட்டது. புதியதாக கட்டப்பட்டுள்ள அல் ரய்யான் விளையாட்டரங்கம் 40,740 பேர் அமரும் திறன் கொண்டது.
2022 உலகக் கோப்பை போட்டிக்கான விளையாட்டரங்குகள் கட்டுமானம்
பன்னாட்டுக் கால்பந்தாட்டக் கழகங்கள் கூட்டமைப்பின் உலகக் கோப்பை போட்டிகள் கத்தாரில் 2022 ஆம் ஆண்டில் நடைபெற உள்ளன. இதற்காக எட்டு விளையாட்டரங்குகள் தயாரிக்கப்பட்டு வருகின்றன. அவற்றில் அகமது பின் அலி விளையாட்டரங்கமும் ஒன்றாகும்..
புதிய அல் ரய்யான் விளையாட்டரங்கம் அமைப்பதற்காக முன்னாள் அகமது பின் அலி அரங்கம் 2015 ஆம் ஆண்டில் இடிக்கப்பட்டது. விளையாட்டரங்கம் இடிக்கப்பட்டதால் விளைந்த 90 சதவீத இடிபாடுகள் புதிய அரங்கத்துக்காகவோ அல்லது பொதுக் கலைத் திட்டங்களுக்காகவோ மீண்டும் பயன்படுத்தப்படும் எனவும் திட்டமிடப்பட்டது.
புதிய மைதானத்தின் கட்டுமானம் 2016 ஆம் ஆண்டின் தொடக்கத்தில் தொடங்கியது. அல்-பலாக் மற்றும் லார்சன் & டூப்ரோ நிறுவனங்களின் கூட்டு முயற்சியால் இது மேற்கொள்ளப்பட்டது. உலகக் கோப்பைக்குப் பிறகு மைதானம் 21,000 இருக்கைகளாகக் குறைக்கப்படும். கத்தார் நாடு நடத்தும் 2022 உலகக் கோப்பைக்காக இப்புதிய மைதானம் கட்டப்பட்டது.
விளையாட்டுக் கணிப்புகள், செய்திகள், விளம்பரங்கள், விளையாட்டு அறிவிப்புகள், அப்போதைய போட்டித் தகவல் மற்றும் போட்டிகளுக்கான திரையாக விளையாட்டரங்கின் முன்புறச் சுவற்றில் ஒரு பெரிய திரை முகப்பு கட்டுவதும் கட்டுமான புதுப்பித்தலில் அடங்கும். உலகக் கோப்பை கால்பந்து போட்டிகளுக்காக அரங்கத்தின் இருக்கை திறன் 40,740 ஆக அதிகரிக்கப்பட்டது. அனைத்து இருக்கைகளும் நிழலிடப்பட்ட வகையில் அமைக்கப்பட்டுள்ளன.
புதிய அல்-ரய்யான் விளையாட்டரங்கத்தின் திறப்பு விழா 18 டிசம்பர் 2020 ஆம் ஆண்டு டிசம்பர் மாதம் 18 ஆம் தேதியன்று நடந்தது. இந்நாள் கத்தாரின் தேசிய நாளாகும். மேலும், சரியாக இரண்டு ஆண்டுகளுக்கு பின்பு கத்தார் நாடு 2022 உலகக் கோப்பை இறுதிப் போட்டியை நடத்துகிறது. 2020 பிஃபா உலகக் கோப்பைக்காக பயன்படுத்தப்பட்ட இரண்டு மைதானங்களில் இந்த மைதானமும் ஒன்றாகும்.
2021 ஆம் ஆண்டு நடைபெற்ற பிஃபா அரபு கோப்பை போட்டிகளின் போது இந்த மைதானம் நான்கு போட்டிகளை நடத்தியது
2022 உலகக் கோப்பை கால்பந்து
அகமது பின் அலி விளையாட்டரங்கத்தில் 2022 உலகக் கோப்பையின் போது ஏழு போட்டிகள் நடைபெறுகின்றன.
புற இணைப்புகள்
பகுப்பு:கத்தாரில் விளையாட்டரங்குகள் பகுப்பு:உலகக்கோப்பை காற்பந்து அரங்குகள்
நிஹார் முகர்ஜி
நிஹார் முகர்ஜி (Nihar Mukherjee) என்பவர் ஒரு இந்திய அரசியல்வாதி ஆவார். இவர் இந்திய சோசலிச ஒற்றுமை மையத்தின் (கம்யூனிஸ்ட்) பொதுச் செயலாளராக (SUCI (C)) பணியாற்றினார். அவர் 1948 இல் கட்சியின் தொடக்க உறுப்பினராவார். 1976 ல் ஷிப்தாஸ் கோஷின் மரணத்தின் பின்னர் கட்சியின் பொது செயலாளராக ஆனார். அவர் கட்சியின் அதிகாரபூர்வ செய்தித்தாளான பாட்டாளி வர்க்க சகாப்தத்தம் (Proletarian Era) பத்திரிக்கையின் பதிப்பாசிரியராகவும் இருந்தார்.
முகர்ஜி ஆரம்பகால அரசியல் வாழ்க்கையின் போது, அவர் அனுசீலன் சமித்தியின் ஒரு தலைவராக இருந்தார். அவர் வெள்ளையனே வெளியேறு இயக்கத்தின் போது சிறையில் அடைக்கப்பட்டார். 2010 பெப்ரவரி 18 அன்று நிஹார் முகர்ஜி இதய நோயினால் இறந்தார். கொல்கத்தாவில் உள்ள நேதாஜி உள் விளையாட்டரங்கில் இவர் இறந்ததை நினைவுகூரும் வகையில் 2010 மார்ச் 3 அன்று கட்சி பொிய  நினைவுக் கூட்டத்தை நடத்தியது.
மேற்கோள்கள்
பகுப்பு:1920 பிறப்புகள் பகுப்பு:2010 இறப்புகள் பகுப்பு:இந்திய இறைமறுப்பாளர்கள் பகுப்பு:மேற்கு வங்காள அரசியல்வாதிகள்
வச்சநாவிக் குடும்பம்
வச்சநாவிக் குடும்பம் இரட்டைவிதையிலைத் தாவரக் குடும்பமாகும். இது 700க்கும் மேற்பட்ட இனங்களைக் கொண்டது. மிதவெப்ப மண்டலத்திலே, முக்கியமாக வடகேரளத்தின் நெடுகிலும் பரவியுள்ளது. இந்தியாவிலே பெரும்பாலும் இமயத்திலே காணப்படுகிறது. இக்குடும்பத்துச் செடிகள் பெரும்பாலும் பலபருவச் சிறுசெடிகள். சில ஒரு பருவம் வாழ்வன. மிகச் சில செடிகளும் கொடிகளும், இரண்டொரு சிறு மரமும் உண்டு.
வேர்
விதை முளைக்கும்போது உண்டாகும் முதல் வேராகிய ஆணி வேர் மிக விரைவில் பட்டுப்போகும். பிறகு தண்டிலிருந்து இடம் மாறியுண்டாகும் ஒட்டுவேர்கள் வளரும். பல செடிகளிலே இந்த ஒட்டுவேர்களில் செடிக்கு வேண்டிய உணவுப்பொருள்கள் சேகரிக்கப்பட்டு, அவை கிழங்கு வடிவில் இருக்கும்.
தண்டு
பெரும்பாலானவற்றுள் தரைக்குக் கீழே மட்டத்தண்டு உண்டாகும். இது இணைத்தண்டு வகையினது. தண்டின் நுனிக் குருத்து ஓராண்டில் தரைக்குமேல் பூக்கொத்தாக வளர்ந்து கனியுண்டான பிறகு மடிந்துவிடும். அடுத்த ஆண்டில் தரைக்கீழ்த் தண்டின் நுனியருகிலிருக்கும் ஓர் இலையின் கக்கத்திலிருந்து ஒரு குருத்துப் புதிய தண்டாக முன்னுக்கு வளர்ந்து, அது தன் முறையில் பூத்தண்டாக வளர்ந்து முடிவடையும். இவ்வாறு தரையின் கீழே வளர்ந்து செல்லும் தண்டு பல குருத்துக்களின் வளர்ச்சியில் அமைவதாகும் தரைக் கீழ்த்தண்டு பெரும்பாலானவற்றுள் மிகக் குட்டையாக வேரின் அடியில் நெருங்கி வளர்ந்து நின்று வேரோடு வேராகக் காணும். இவ்வித வேரின் அடியிலுள்ள குட்டைத்தண்டு வேர்த்தண்டு எனப்படும். இது பல பருவங்களுக்கு நிலைத்திருக்கும். இதனின்றும் புதிய தண்டுக்கிளைகள் தரைக்குமேல் வளர்ந்து இலைகளையும் பூக்களையும் கொண்டு நிற்கும்.
இலை
பெரும்பாலானவற்றுள் இலைகள் மாற்றொழுங்கில் பொருந்தியிருக்கும். சிலவற்றில் எதிரொழுங்கில் இருப்பதுண்டு. சிறுசெடிகள் பலவற்றுள் இலைகள் அடித்தண்டிலைகளாக அடுக்கியிருக்கும். பெரும்பாலானவற்றுள் இலைகள் பல பிரிவுகள் உள்ள தனியிலைகளாகவும் சிற்றிலைகள் உள்ள கூட்டிலைகளாகவும் இருக்கும். சிலவற்றுள் பிரிவில்லாத முழு இலையாக இருக்கும். க்ளெமாட்டிஸ் என்னும் ஒரு சாதி இலைகள் முழு இலைகளாக இருப்பதோடு, அவற்றின் காம்பு நீண்டு பற்றுக்கம்பி போல வேறு ஆதாரங்களுக்குச் சுற்றிக்கொண்டு கொடி மேலே ஏறிப்படர்வதற்கு உதவும்.
இதழ்கள்
சிலவற்றில் பல இதழ்கள் திருகலாகப் பொருந்தியிருக்கும். அவையெல்லாம் அகவிதழ்போலப் பெரியனவாகவும் நிறமுள்ளவையாகவும் வளர்ந்திருக்கும். சிலவற்றில் புறவிதழ் வட்டமும் அகவிதழ் வட்டமும் காணப்படும். அகவிதழ் வட்டத்திற்கு மேலேயும் கேசரங்களுக்குக் கீழேயும் உள்ள இடத்திலே பூந்தேன் சுரப்பிகள் வளர்ந்திருக்கும். இவை அகவிதழ்களின் மாறுபாடுகள் எனக் கருதப்படும்.
சூலகம்
சூலிலைகள் பல இருக்கும். அவை தனித் தனியாகச் சூலகம் பிரிந்த நிலையில் ஆதானத்தின் மேல் வளர்ந்திருக்கும். ஒவ்வொரு சூலிலைக் குள்ளும் அடியினின்று வளரும் ஒரே சூல் இருக்கும் அல்லது சூலறை உண்டாவதற்குச் சூலிலையின் விளிம்புகள் இரண்டும் கூடும் அடிப்புறமாகிய கீழ்விளிம்புச் சேர்க்கைக்குப் பல சூல்கள் இரண்டு வரிசைகளில் பொருந்தியிருக்கும். சிலவற்றிலே சூலிலைகள் இணைந்து இருப்பதும் உண்டு.
கனி
பெரும்பாலானவற்றுள் கனி அக்கீன் என்னும் ஒரு விதையுள்ள வெடியாத உலர்கனியாக இருக்கும். சிலவற்றுள் ஒவ்வொரு தனிச் சூலிலையும் ஒரு முண்டு(பாலிக்கிள்) என்னும் கீழ்விளிம்பிலே வெடிக்கும் உலர் கனியாக இருப்பதுண்டு. மேலும் சிலவற்றுள் இவை சதைக்கனிகளாக வளரும். சிலவற்றுள் இணை சூலக, வெடிகனி ஆக இருக்கும்.
விதைகள்
இவைகள் சிறியவை. அவற்றுள் கரு மிகச்சிறியது. முளைசூழ்தசை மிகுதியாக இருக்கும். அதில் எண்ணெய்ப்பொருள் இருப்பதுண்டு. இந்தக் குடும்பத்துச் செடிகளில் பலவற்றிற்கு அழகான பூக்கள் உண்டு. கேசரங்கள் முன்முதிர்வன இவை பூச்சிகளால் மகரந்தச் சேர்க்கையுறுவன. பல செடிகளின் வேர்கள் மிக நஞ்சுள்ளவை. பல செடிகள் மருந்தாகப் பயன்படுகின்றன.
வெளி இணைப்புகள்
பகுப்பு:தாவரக் குடும்பங்கள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பச்சை விளக்கு
பச்சை விளக்கு 1964 ஆம் ஆண்டு வெளிவந்த தமிழ்த் திரைப்படமாகும்.ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.
பகுப்பு:1964 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:ஏ. பீம்சிங் இயக்கிய தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:சி. ஆர். விஜயகுமாரி நடித்த திரைப்படங்கள்
சீமா அண்டில்
சீமா அண்டில் அல்லது சீமா அன்டில் புனியா அல்லது சீமா புனியா (பிறப்பு  27 சூலை 1983) ஒரு  இந்திய  வட்டெறிதல் வீராங்கனை. அவரது தனிப்பட்ட சாதனையான 61.03 m,  2014 ஆசிய விளையாட்டுப் போட்டிகளில் தங்கப் பதக்கம் கிடைக்க உதவியது.
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்தியப் பெண் வட்டெறி வீரர்கள் பகுப்பு:இந்திய ஒலிம்பிக் தடகள வீரர்கள்
என் புருஷன்தான் எனக்கு மட்டும்தான்
என் புருஷன்தான் எனக்கு மட்டும்தான் 1989 இல் வெளிவந்த தமிழ்த் திரைப்படமாகும். விஜயகாந்த் நடித்த இப்படத்தை மனோபாலா இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சுஹாசினி நடித்த திரைப்படங்கள் பகுப்பு:மனோபாலா இயக்கிய திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள்
லோக்டாக் ஏரி
லோக்டாக் ஏரி (Loktak Lake) ஒரு நன்னீர் ஏரியாகும். இது இந்தியாவின் மணிப்பூர் மாநிலத்தில் மொய்ராங் பகுதியில் அமைந்துள்ளது. இது மிதக்கும் ஏரி எனவும் அழைக்கப்படுகிறது. லோக் எனும் மணிப்பூரிச் சொல்லுக்கு சிற்றோடை எனவும் டாக் எனும் சொல்லுக்கு முடிவு என்றும் பொருள். இந்த ஏரிப்பகுதியில் கெய்புல் லாம்சோ தேசியப் பூங்கா 40 சதுர கிலோமீட்டர்கள் பரப்பளவில் அமைந்துள்ளது. இந்தப் பழமையான ஏரி மணிப்பூர் மாநிலத்தின் பொருளாதார மூலமாக விளங்குகிறது. இந்த ஏரியின் தண்ணீரானது மின்சார உற்பத்தி, குடிநீர் மற்றும் விவசாயப் பயன்பாட்டிற்காக உபயோகப்படுத்தப்படுகிறது. மேலும் இப்பகுதி மக்களின் முக்கிய மீன்பிடித் தலமாகவும் இந்த ஏரி விளங்குகிறது. இந்த ஏரியின் மீது மக்களின் தாக்கம்(severe pressure) அதிக அளவு உள்ளது. இந்த ஏரியைச் சுற்றி 1,00,000 மக்கள் வசிக்கின்றனர். 1993 ஆம் ஆண்டு ஜூன் மாதம் 16 ஆம் தியதி இந்த ஏரி பாதுகாக்கப்பட்ட பகுதியாக அறிவிக்கப்பட்டது. இந்த எரியின் சராசரி வருடாந்திர மழையளவு 1,183 மில்லிமீட்டர்கள் ஆகும். பிப்ரவரி மற்றும் மார்ச் மாதங்கள் வறட்சியான மாதங்கள் ஆகும். இந்த ஏரியில் 105 மெகாவாட் திறனுள்ள நீர் மின் நிலையம் அமைக்கப்பட்டுள்ளது.
மேற்கோள்கள்
பகுப்பு:இந்திய ஏரிகள்
தெங்கால் ஊராட்சி
தெங்கால் ஊராட்சி (Thengal Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள வாலாஜாபேட்டை வட்டாரத்தில் அமைந்துள்ளது. இந்த ஊராட்சி, இராணிப்பேட்டை சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1189 ஆகும். இவர்களில் பெண்கள் 584 பேரும் ஆண்கள் 605 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மீத்தைல் பியூட்டைரேட்டு
மெத்தில் பியூட்டைரேட்டு (Methyl butyrate) என்பது C5H10O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பியூட்டைரிக் அமிலத்தின் மெத்தில் எசுத்தரான இந்த எசுத்தர் சேர்மம் மெத்தில் பியூட்டனோயேட்டு என்ற பெயராலும் அழைக்கப்படுகிறது. பிற எசுத்தர்களைப் போல பழச்சுவையுடன் காணப்படும் மெத்தில் பியூட்டைரேட்டு, ஆப்பிள் அல்லது அன்னாசிப் பழத்தின் இனிப்பு வாசனையை வெளிப்படுத்துகிறது. அறை வெப்பநிலையில் நிறமற்றதாகவும் தண்ணிரில் சிறிதளவே கரையக்கூடிய நீர்மமான இச்சேர்மம், தண்ணிரின் மேல் எண்ணெய்ப்பசையுள்ள ஒர் அடுக்காக மிதக்கிறது. தீப்பிடித்து எரியக்கூடிய சேர்மமாக இருப்பினும் 30 பாகை செல்சியசு வெப்பநிலையில் 40 மி.மீHg ஆவியழுத்தம் கொண்டிருக்கிறது. எனவே, மெத்தில் பியூட்டைரேட்டை அறைவெப்பநிலையில் கையாளும் போது மிகுந்த எச்சரிக்கையுடன் இருக்கவேண்டும்.
தாவரப் பொருட்களில், குறிப்பாக அன்னாசிப் பழத்தில் மெத்தில் பியூட்டைரேட்டு சிறிதளவு காணப்படுகிறது. தாவர எண்ணெய்களை காய்ச்சிவடித்தல் மூலம் இதைத் தயாரிக்கமுடியும். வாசனைப் பொருளாகவும், உணவுக்கு நறுமணம் சேர்க்கும் பொருளாகவும் பயன்படுவதால், மெத்தில் பியூட்டைரேட்டை பெருமளவில் தயாரிக்கிறார்கள்.
பயோடீசலில் காணப்படும் பெரிய கொழுப்பு அமில மெத்தில் எஸ்டர்களை எரிப்பதற்கான ஒரு துணை எரிபொருள் கூறாக எரிபொருள் ஆய்வுகளில் இது பயன்படுத்தப்பட்டு வருகிறது. எனினும், குறுகிய சங்கிலி நீளம், எரிபொருள்களின் எதிர் வெப்பநிலைக் குணகத்தை நன்கு உற்பத்தி செய்யாமைப் பண்பு, ஆரம்பத்திலேயே CO2 உருவாக்கம் போன்ற தன்மைகளால் மெத்தில் பியூட்டைரேட்டு ஒரு பொருத்தமற்ற பயோடீசல் துணை எரிபொருளாகக் கருதப்படுகிறது
மேற்கோள்கள்
பகுப்பு:மெத்தில் எசுத்தர்கள் பகுப்பு:பியூட்டைரேட்டு எசுத்தர்கள் பகுப்பு:சுவைமணங்கள்
ஐக்கிய அமெரிக்காவிலுள்ள தொல்குடி அமெரிக்கர்
ஐக்கிய அமெரிக்காவிலுள்ள தொல்குடி அமெரிக்கர் என்போர் அலாஸ்காவின் சில பகுதிகள் உட்பட இன்றைய ஐக்கிய அமெரிக்காவுக்கு உட்பட்ட வட அமெரிக்கப் பகுதிகளைச் சேர்ந்தவர்களும், ஐரோப்பியர் வருகைக்கு முன்பிருந்தே நீண்டகாலம் அங்கு வசித்து வருபவர்களும் ஆவர். இவர்களுள், பெரும் எண்ணிக்கையிலான தனித்துவமான பழங்குடிகள், நாடுகள், இனக்குழுக்கள் என்பன அடங்கும். இவர்களுட் பலர் இன்றும் அரசியல் சமுதாயங்களாக இருந்து வருகின்றனர். இவர்கள், அமெரிக்க இந்தியர், இந்தியர், மூல அமெரிக்கர் (Original Americans), அமெரிந்தியர் போன்ற பல பெயர்களாலும் அழைக்கப்படுவது உண்டு. எல்லாத் தொல்குடி அமெரிக்கர்களும் தொடர்ச்சியாக அமைந்த 48 மாநிலங்களிலிருந்து வந்தவர்கள் அல்ல. இவர்களிற் சிலர், அலாஸ்காவையும் தீவுகளையும் சேர்ந்தவர்களாக உள்ளனர். இத்தகையவர்களில் அலாஸ்காவைச் சேர்ந்த, இனுப்பியாக், யூப்பிக், எஸ்கிமோக்கள், அலெயுத்துகள் என்பவர்கள் எல்லா வேளைகளிலும் தொல்குடி அமெரிக்கராகக் கருதப்படுவதில்லை. எனினும், 2000 ஆண்டுக்கான குடித்தொகைக் கணக்கெடுப்பு ஆவணங்களில், இவர்கள் எல்லோரையும் சேர்த்து அமெரிக்க இந்தியர்களும், அலாஸ்கத் தொல்குடிகளும் எனக் குறிப்பிடப்பட்டுள்ளது. ஹவாய்த் தொல்குடிகளும், பல்வேறு பசிபிக் தீவு அமெரிக்கர்களும் கூடத் தொல்குடி அமெரிக்கர்களாகக் கருதப்படலாம், ஆயினும் இது பொதுவான நடைமுறை அல்ல.
குறிப்புகள்
<References/>
பகுப்பு:ஐக்கிய அமெரிக்க இனக்குழுக்கள் பகுப்பு:ஐக்கிய அமெரிக்கப் பண்பாடு பகுப்பு:அமெரிக்கப் பழங்குடிகள் பகுப்பு:கிறித்தவமும் வன்முறையும் Amerindi nord-americà Kızılderili
போப் கல்லூரி
போப் கல்லூரி (Pope's College), என்பது தமிழ்நாட்டின், தூத்துக்குடி மாவட்டத்தின், சாயர்பூரத்தில் அமைந்துள்ள ஒரு கலை அறிவியல் கல்லூரி ஆகும். இது 1880 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:தூத்துக்குடி மாவட்டத்திலுள்ள தனியார் கலைக் கல்லூரிகள்
கொவளை ஊராட்சி
கொவளை ஊராட்சி (Kovalai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வந்தவாசி வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2256 ஆகும். இவர்களில் பெண்கள் 1118 பேரும் ஆண்கள் 1138 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெர்கன் கவுண்ட்டி, நியூ செர்சி
பெர்கன் கவுண்ட்டி, நியூ செர்சி, ஐக்கிய அமெரிக்க நாட்டிலுள்ள நியூ செர்சி மாகாணத்தில் உள்ள, மிக அதிக மக்கட்தொகை கொண்ட கவுண்ட்டியாகும். 2014-ஆம் ஆண்டின் கணக்கெடுப்பின்படி, சுமார் 933,572, நபர்கள் இங்கு வசிக்கின்றனர். இது 2010-ஆம் ஆண்டின் மக்கட்தொகையான 905,116  -ஐ விட 3.1% அதிகமாகும். 2000-களில் 884,118-ஆக இருந்தது குறிப்பிடத்தக்கது. ] நியூ செர்சி மாகாணத்தின் வடகிழக்கு மூலையில் அமைந்துள்ள இப்பகுதி, நியூயார்க் நகரத்தையொட்டி அமைந்துள்ளது. மன்ஹாட்டானிலிருந்து நேரே வாசிங்க்டன் பாலம் அருகிலும் உள்ளது.
வானிலை
அண்மைக்காலங்களில், பொதுவாக சனவரியில் குறைந்தபட்சமாக 27 °F முதல் சூலையில் அதிகபட்சமாக 84 °F வரையிலும் உள்ளது. மிகக்குறைந்த அளவாக -15 °F 1934-ம் ஆண்டு பிப்ரவரியிலும், மிக அதிகமாக 106 °F சூலை 1936-லும் பதிவானது. 3.21 in முதல் 4.60 in வரை அளவிலும் மழை பொழியும்.
மேற்கோள்கள்
பகுப்பு:நியூ ஜெர்சி
லெப்சா மக்கள்
லெப்சா மக்கள் (Lepcha), இந்தியாவின் சிக்கிம் மற்றும் மேற்கு வஙக மாநிலத்தின் டார்ஜிலிங் மாவட்டம், காளிம்பொங் மாவட்டங்களிலும், நேபாளத்தின் இலாம் மாவட்டம், தாப்லேஜுங் மாவட்டம் மற்றும்  பாஞ்சதர் மாவட்டங்களிலும், திபெத் தன்னாட்சிப் பகுதிகளிலும், பூட்டான் நாட்டின் சுக்கா மாவட்டம், பும்தாங் மாவட்டங்களில் 80,316க்கும் அதிகமாக வாழும் திபெத்திய பழங்குடி மக்கள் ஆவார். பூட்டான் நாட்டை தாயகமாகக் கொண்ட லெப்சா மக்கள் பெரும்பான்மையாக திபெத்திய பௌத்தம் மற்றும் கிறித்துவ சமயத்தை பின்பற்றுகின்றனர். இவர்கள் பேசும் மொழி லெப்சா மொழி, சிக்கிமிய மொழி மற்றும் நேபாளி மொழிகள் ஆகும்.
மேலும் படிக்க
பகுப்பு:இந்திய இனக்குழுக்கள் பகுப்பு:நேபாள இனக்குழுக்கள் பகுப்பு:இந்தியப் பழங்குடிகள் பகுப்பு:வடகிழக்கிந்தியப் பழங்குடிகள் பகுப்பு:வடகிழக்கு இந்தியாவில் உள்ள இனக்குழுக்கள்
தளவிளைவு அளவியல்
தளவிளைவு அளவியல் (ellipsometry) என்பது மெல்லிய படலங்களின் மின்கடத்தா பண்புகள் (கூட்டு விலகல் எண் அல்லது மின் கடத்தா செயல்பாடு) பற்றி புலன் ஆராய்வதற்கான ஒரு ஒளியியல் நுட்பம் ஆகும். இது பிரதிபலிப்பு அல்லது ஒலிபரப்பின் மீது துருவமுனைவாக்கத்தில் ஏற்படும் மாற்றத்தை அளவிடுவதோடு அதை ஒரு மாதிரியுடன் ஒப்பிடுகிறது.
இது கலவை(பொதிவு), கடினத்தன்மை, தடிமன்(ஆழம்), படிக இயல்பு, மாசூட்டலின் செறிவு, மின்கடத்துத்திறன் மற்றும் பிற பொருட் பண்புகளை விரித்துரைக்க பயன்படுகிறது. ஆய்வு செய்யப்படும் பொருளுடன் இடைவினை புரியும் படுகதிரின் ஒளியியல் மறுமொழியின் மாற்றத்திற்கு இது எளிதில் தூண்டப்படும்.
மேற்கோள்கள்
பகுப்பு:நிறமாலையியல்
முதுநிலைப் பட்டதாரி ஆசிரியர்
பல்கலைக்கழகம் வழங்கும் ஏதாவது ஒரு பாடத்தில் முதுநிலைப் பட்டம் பெற்று அதன் பின்பு கல்வியியலில் இளங்கல்வியியல் பட்டம் பெற்றவர்கள் தமிழ்நாட்டிலுள்ள  மேல்நிலைப்பள்ளிகளில் பதினொன்று மற்றும் பன்னிரண்டாம் வகுப்பு எனப்படும் மேல்நிலை வகுப்புகளுக்கு அவர்கள் பயிற்சி பெற்ற பட்டப்படிப்புகளுக்கு ஏற்ற பாடங்களுக்கு ஆசிரியர்களாக நியமிக்கப்படுகின்றனர். இவர்கள் முதுநிலைப் பட்டதாரி ஆசிரியர் என்று அழைக்கப்படுகின்றனர்.
பகுப்பு: கல்வி
மன்னார் வளைகுடா
மன்னார் வளைகுடா (Gulf of Mannar) என்பது இந்தியப் பெருங்கடலில் இலட்சத்தீவுக் கடலின் பகுதியில் அமைந்துள்ள ஒரு குடா ஆகும். இது இந்தியாவின் தென்கிழக்கு முனைக்கும் இலங்கையின் மேற்குக் கரைக்கும் இடையில் 160 முதல் 200 கிலோமீட்டர் (100 முதல் 125 மைல்) அகல இடத்தில் அமைந்துள்ளது. தாழ் தீவுகளையும் கற்பாறைகளையும் கொண்ட இராமர் பாலம் மன்னார் வளைகுடாவை இந்தியாவுக்கும் இலங்கைக்கும் இடையில் அமைந்துள்ள பாக்கு நீரிணையில் இருந்து பிரிக்கிறது. தென்னிந்தியாவில் உள்ள தாமிரபரணி ஆறும் இலங்கையில் உள்ள அருவி ஆறும் மன்னார் வளைகுடாவில் கலக்கின்றன.
560 சதுர கி.மீ. பரப்பில் அமைந்துள்ள மன்னார் வளைகுடா தேசிய பூங்காவில் 0.25 ஹெக்டயர் முதல் 125 ஹெக்டயர் அளவிலான 21 தீவுகள் அமைந்துள்ளன. இந்த தீவுகளை சுற்றிலும் மீன்களின் இருப்பிடமாகத் திகழும் பவளப் பாறைகள் அதிகளவில் காணப்படுகின்றன. 104 வகை கடின பவளப்பாறைகள் மன்னார் வளைகுடா பகுதியில் காணப்படுகின்றன.
வளைகுடாவில் உள்ள தீவுகள்
இந்த தீவுகள் நிர்வாக காரணங்களுக்காக
என நான்கு குழுக்களாக பிரிக்கப்படுகின்றன.
சான்றுகள்
பகுப்பு:இந்தியப் பெருங்கடலின் வளைகுடாக்கள் பகுப்பு:இலங்கையின் புவியியல் பகுப்பு:தமிழ்நாட்டுப் புவியியல்
மக்களாட்சித் திரளணி
மக்களாட்சித் திரளணி (கிரேக்க மொழி: Δημοκρατικός Συναγερμός) சைப்பிரஸ் நாட்டிலுள்ள ஒரு அரசியல் கட்சி ஆகும். அந்தக் கட்சி 1976-ம் ஆண்டு கிலாஃப்கோஸ் கிலெரிடெஸ் என்பவரால் துவக்கப்பட்டது.
இந்தக் கட்சியின் தலைவர் நீக்கோஸ் அனஸ்தாசியாதிஸ் இருந்தார். அந்தக் கட்சியின் இளையோர் அமைப்பு NEDISY ஆகும்.
2006 நடைபெற்ற பாராளுமன்றத் தேர்தல்களில் அக்கட்சி 127 776 வாக்குகளைப் (30.3%, 18 இடங்கள்) பெற்றது.
2002 அதிபர் தேர்தலில் இந்த கட்சியைச் சேர்ந்த கிலாஃப்கோஸ் கிலெரிடெஸ் அவர்கள் 160 724 வாக்குகளைப் பெற்றார் (38.8%).
கற்பனைச் சமூகவுடமை
கற்பனைச் சமூகவுடமை (Utopian socialism) என்பது, நவீன சமூகவுடமையின் தொடக்கச் சிந்தனை ஓட்டம் ஆகும். என்றி டி செயின்ட் சைமன், சார்லசு ஃபூரியர், ராபர்ட் ஓவென் போன்றோரின் படைப்புக்கள் இதற்கு எடுத்துக்காட்டுகள். மேற்படி ஆக்கங்களிலிருந்தே கார்ல் மார்க்சும், பிற தொடக்ககால சமூகவுடமை வாதிகளும் தூண்டுதல்களைப் பெற்றனர். எனினும், புரட்சிகர சமூக சனநாயக இயக்கங்களுக்கு எதிரான இந்தக் கற்பனையான இலட்சியச் சமூகங்கள் பற்றிய நோக்கு, சமூகத்தின் பொருள்சார் நிலைமைக்கு மாறானது என்றும் அதனால் இது திரிபுவாதம் என்றும் பார்க்கப்பட்டது. எக்காலத்தையும் சேர்ந்த ஒருவரோ அல்லது ஒரு தொகுதி எண்ணங்களோ கற்பனைச் சமூகவுடமை சார்ந்ததாகக் கருதப்படலாமாயினும், 19 ஆம் நூற்றாண்டின் முதற் கால் பகுதியில் வாழ்ந்த சமூகவுடமைவாதிகளின் சிந்தனைகளைக் குறிப்பதற்கே பிற்காலச் சமூகவுடமைவாதிகள் இச்சொல்லைப் பயன்படுத்துகின்றனர். அச்சிந்தனைகளை நடைமுறைக்கு ஒவ்வாதவை என்று மறுக்கும் ஒரு எதிர்மறைச் சொல்லாகவே "கற்பனை" என்ற அடைமொழி பயன்படுகிறது.
பகுப்பு:சமூகவுடமை
இடைவெட்டுத் தேற்றம்
இடைவெட்டுத் தேற்றம் (intercept theorem) என்பது வடிவவியலில் இரண்டு வெட்டிக்கொள்ளும் கோடுகளை ஒரு சோடி இணைகோடுகள் வெட்டுவதால் உண்டாகும் கோட்டுத்துண்டுகளின் விகிதங்களைப் பற்றிக்கூறும் முக்கியமானதொரு தேற்றம். இத்தேற்றம் கிரேக்க கணிதவியலாளர் தேலேசுவின் கண்டுபிடிப்பாக கருதப்பட்ட மரபினால், தேலேசுத் தேற்றம் எனவும் அழைக்கப்படுகிறது ஆனால் மற்றொரு தேலேசுத் தேற்றத்துடன் இதனை  குழப்பிக் கொள்ளல் கூடாது. இது வடிவொத்த முக்கோணங்களின் பக்க விகிதங்கள் குறித்த தேற்றத்துக்குச் சமானமானது.
தேற்றம்
1. முதல் கோட்டின் ஏதாவது இரு வெட்டுத்துண்டுகளின் விகிதங்கள் அவற்றுக்கு ஒத்த இரண்டாவது கோட்டின் வெட்டுத்துண்டுகளின் விகிதங்களுக்குச் சமமாக இருக்கும்:
3. முதல் கூற்றின் மறுதலையும் உண்மை.
தரப்பட்ட கோடுகளை வெட்டும் இருகோடுகளும் ஒன்றுக்கொன்று இணையானவை.
இரண்டாவது கூற்றின் மறுதலை உண்மையில்லை.
கூற்று 4
இரு கோடுகளுக்கான வெட்டுத்தேற்றத்தைப் பயன்படுத்தி இதை நிறுவலாம்..
வடிவொப்புமையும் வடிவொத்த முக்கோணங்களும்
வெட்டுத்துண்டுத் தேற்றம் வடிவொப்புமையோடு நெருங்கிய தொடர்புடையது; வடிவொத்த முக்கோணங்களின் கருத்துருவுக்குச் சமானமானது. இடைவெட்டுத் தேற்றத்தைப் பயன்படுத்தி வடிவொத்த முக்கோணங்களின் பண்புகளையும்; வடிவொத்த முக்கோணங்களைப் பயன்படுத்தி இடைவெட்டுத் தேற்றத்தையும் நிறுவ முடியும். சமமான கோணங்களைப் பொருத்தி இரண்டு வடிவத்த முக்கோணங்களை ஒன்றுக்குள் ஒன்றாக அமைப்பதன் மூலம் இடைவெட்டுத் தேற்றத்தின் வடிவமைப்பைப் பெறமுடியும். மாறாக வெட்டுத்துண்டுத் தேற்றத்தின் வடிவமைப்பிலேயே இரண்டு வடிவொத்த முக்கோணங்கள் உள்ளன.
திசையன் வெளியில் திசையிலிப் பெருக்கல்
நெறிம திசையன் வெளியில் திசையிலிப் பெருக்கல் சம்பத்தப்பட்ட அடிக்கோள்கள் (குறிப்பாக):
)
இரண்டும் வெட்டுத்துண்டுத் தேற்றம் உண்மை என்பதை உறுதிப் படுத்துகின்றன.
வரைகோல் மற்றும் கவராய வரைமுறைகளுக்கு இயற்கணித வடிவமைப்புகள்
வரைகோல் மற்றும் கவராயம் மூலம் தீர்வு காண வேண்டிய பிரலபமான புகழ்பெற்ற மூன்று பிரச்சனைகள கிரேக்கர்கள் முன்வைத்திருந்தனர்.